Íkveikja við eldsneytisgeymslu á Akranesi Allt tiltækt lið Slökkviliðs Akraness var kallað út á níunda tímanum í kvöld að eldsneytisgeymslu sem stendur þétt við vinnsluhús HB Granda á Akranesi . Þar logaði mikill eldur í olíu og ílátum undan ýmsum spilli - og olíuefnum . Olís er þarna með birgðageymsluhús sem einungis stendur í nokkurra metra fjarlægð frá vinnsluhúsum HB . Slökkviliði tókst fljótt að ráða niðurlögum eldsins en litlu mátti muna að eldurinn næðist að berast í tunnur undan hreinsiefnum . Á sama stað eru geymd gashylki og ýmis bráðeldfim efni í og við birgðageymslu Olís . Því mátti litlu muna að stórtjón yrði . Talið er fullvíst að um íkveikju af mannavöldum sé að ræða því lás á hliði sem lokar svæðinu af hafði verið brotinn upp og sýnileg merki þess að úrgangsolíu hafi verið hellt yfir svæðið og eldur borinn að . Rannsóknardeild lögreglunnar á Akranesi rannsakar nú málið .